Indoneziyada Sinabung vulqoni otila boshladi

Indoneziyada Sinabung vulqoni otila boshladi, deya xabar bermoqda “Segodnya.ua”. Mamlakat hukumati xavfning eng yuqori darajasini e’lon qildi va shoshilinch tartibda olti mingdan ziyod kishi evakuatsiya qilindi.

Sinabung deyarli to‘rt asr ichida birinchi marta 2010-yilda otilgan edi. Uch yildan so‘ng vulqon yana o‘zi haqida eslatgan, 2014-yil boshida esa otilishdan so‘ng kul va tosh 15 kishining umriga zomin bo‘lgan edi. Bundan avval so‘nggi marta Sinabung 2014-yil iyunida otilgan.